યુએસના પ્રમુખ ડોનાલ્ડ ટ્રમ્પ અને ઉત્તર કોરિયાના પ્રમુખ કિમ જોંગ ઉન વચ્ચે સિંગાપોર ખાતે ઐતિહાસિક બેઠક યોજાઈ હતી. આ બેઠકમાં બન્ને પ્રમુખોએ એક સમજૂતિ દસ્તાવેજ પર હસ્તાક્ષર કર્યા હતા અને ત્યારબાદ બન્નેએ સંયુક્ત પ્રેસ કોન્ફરન્સને સંબોધન કર્યું હતું. ટ્રમ્પે કિમ જોંગ ઉનને વોશિંગ્ટન આવવા માટે આમંત્રણ આપ્યું હતું. ટ્રમ્પે મીડિયા સાથે વાતચીતમાં જણાવ્યું હતું કે કિમ સાથેની બેઠક અપેક્ષા કરતા ઘણી સારી રહી છે તેમજ ઉત્તર કોરિયા સાથે યુએસના સંબંધો સારા થશે. સિંગાપોર સમિટમાં દસ્તાવેજ પર હસ્તાક્ષર કરવામાં આવ્યા છે જેને પગલે વિશ્વ એક મહત્વપૂર્ણ બદલાવને જોશે.